Sarnatė
Sarnatė (latv. Sārnate) – kaimas Latvijoje, Kurše, Ventspilio savivaldybėje, Užavos valsčiuje. Išsidėsčiusi valsčiaus pietuose už 13,4 km nuo valsčiaus centro Užavos, už 36 km nuo savivaldybės centro Ventspilio ir už 224,2 km nuo Latvijos sostinės Rygos. Gyvenvietė yra prie plento P111 (Ventspilis (Lečiai) – Gruobinia). Sarnatėje rasta ir bene geriausiai Latvijoje ištirta neolito žmonių stovykla (3400 – 2300 m. pr. m. e.), jie buvo šukinės duobelinės keramikos kultūros atstovai.